open-index/open-wikipedia-markdown huggingface dataset:
ניצ'ירן (בודהיזם)

[ממוזער|איור של סוטרת הלוטוס, אשר נערצת מאוד בזרם הניצ'רן. מ[תקופת קמקורה, משנת 1257 לערך. דיו, צבע ועלי זהב על נייר]]
**נִיצִ'ירֶן** הוא זרם בודהיסטי המשוייך למסורת המהאיאנה הנקרא על שם מייסדו, הנזיר הבודהיסט היפני ניצ'ירן, ונחשב אחד מהזרמים היחידים שפותחו ביפן באופן בלעדי. נזירי ומתרגלי הניצ'ירן נחשבים קנאים, וכתיבתו של ניצ'ירן נחשבת נהירה ביחס לכתבים בודהיסטים יפנים אחרים, במיוחד כתבי זן.

## היסטוריה
הנזיר ניצ’ירֶן יצר את הזרם בתקופת הפלישות המונגוליות ליפן. הוא סלד משני זרמים שהיו נפוצים ביפן בתקופתו (ונפוצים בה עד היום): בודהיזם הארץ הטהורה והזן, שלדעתו, ויתרו על כללי האתיקה הבודהיסטים, הזניחו את הקאנון הפאלי והתעלמו מגאוטמה הבודהה, מייסד דת הבודהיזם, והעדיפו על פניו דמויות מיתולוגיות כגון אמיטאבהה ותרגולים מיסטיים כגון שינון מנטרות (במקרה של הארץ הטהורה) או תרגולים אינדיוידואליסטים ושחרור ממסורת הבודהה במקרה של הזן (סנטינמנט המובע בקואן "אם תפגוש את הבודהה בדרכים, הרוג אותו").

הנזיר ניצ'ירן קרא לשילוב של לימוד, מוסר ופולחן. ניצ’ירן הנזיר נודע בקנאות הדתית שלו וביחסו השלילי לרוב ההוגים הדתיים שקדמו לו.

ניצ’ירן קידש אך ורק את **[[סוטרת הלוטוס]]** בטענה שהיא מכילה את כל הדרוש לדת, ושלל את כל הכתבים האחרים של הבודהיזם. מלבד זאת, הוא דגל בהפצה מסיונרית של תורתו ועודד את תלמידיו לעשות זאת.

הפוליטיקה היפנית תפסה חלק משמעותי בתוך הזרם הדתי, ובשנת 1269 נכתב בידי הנזיר ניצ’ירן הספר "הדרך להגשמת האמת והגנת המדינה" שבו טען כי יפן נמצאת בסכנה גדולה, שעל מנת להינצל ממנה יש לדבוק בסוטרת הלוטוס ולהשמיד את כל הכתות האחרות מלבד ניצ'ירן. בעקבות פרסום הספר, הגלו אותו השלטונות לאי סאדו שבים יפן.

מכיוון שלאורך כל שנות קיומו, הפעיל זרם זה מיסיון אינטנסיבי, הוא התבסס היטב ביפן, וכיום הוא נחשב לאחד מארבעת זרמי הבודהיזם העיקריים ביפן.

## קישורים חיצוניים

*גילי חסקין, תולדות יפן בתקופת קמקורה
* 

## הערות שוליים

קטגוריה:זרמים בבודהיזם
קטגוריה:בודהיזם
קטגוריה:בודהיזם: מהאיאנה
קטגוריה:יפן: תרבות
מרצדס-בנץ C111

**מרצדס-בנץ C111** (בגרמנית: **Mercedes-Benz C111**) היא סדרת מכוניות קונספט, בתצורת מכונית ספורט, 2 מושבים, המוגדרת מכונית-על, בעלת דלתות שחפים ("Gull-wing door" ), מתוצרת יצרנית הרכב הגרמנית **[[מרצדס בנץ]]** שהוצגה בשנת 1969 ויוצרה עד שנת 1976.

יוצרו 16 יחידות.

## דגמי "מרצדס-בנץ C111"
* "Version I" - דגם "C 111-I" - מנוע ונקל, הדגם בנוי מפיברגלס.
* "Version II" - דגם "C 111-II" - שנת 1970: מנוע ונקל, 4 בוכנות סיבוביות לצילינדר, 2.4 ליטר, המפתח 300 כ"ס ב-7,000 סל"ד, מהירות שיא - 300 קמ"ש, תאוצה בין 0-100 קמ"ש היא 4.8 שניות שנת 1976: מנוע טורבו דיזל 3.0 ליטר המפיק 190 כ"ס, מהירות שיא - 250 קמ"ש.
* "Version III" - דגם "C 111-III" - מנוע המאיץ ל-316 קמ"ש, מקדם גרר - 0.183.
* "Typ Version IV" דגם "C 111-IV" - מנוע V8 צילינדרים, 4.5 ליטר המפתח 500 כ"ס, מהירות שיא - 400 קמ"ש.

## מנועים

* מנוע מרכזי, מנוע רוחבי בעל הנעה אחורית - בכל הדגמים
### סוגי מנועים
* מנועי טורבו דיזל
* מנועי ונקל
* מנוע בנזין - מגדש טורבו
## גלריה

קובץ:Mercedes-Benz C111 1969 frontleft 2010-04-08 A.jpg | דגם "C 111-I"
קובץ:C111-Sitze.jpg | דגם "C 111-I" - מבט לתא הנוסעים
קובץ:C111-heck.jpg | דגם "C 111-I" - מבט לתא הנוסעים
קובץ:C111-Ar.jpg | דגם "C 111-I" - מבט ללוח המחוונים
קובץ:Rétromobile 2015 - Mercedes-Benz C 111 - 1970 - 008.jpg | דגם "C 111-II"
קובץ:Rétromobile 2015 - Mercedes-Benz C 111 - 1970 - 001.jpg | דגם "C 111-II"
קובץ:Rétromobile 2015 - Mercedes-Benz C 111 - 1970 - 007.jpg | דגם "C 111-II"
קובץ:Bundesarchiv B 145 Bild-F050575-0033, Sindelfingen, Staatsbesuch König von Spanien.jpg | דגם C111-II D
קובץ:Mercedes-Benz C111 A.JPG | דגם "C 111-II"
קובץ:Mercedes-Benz C111-III.JPG | דגם "C 111-III"
קובץ:Mercedes benz c111 IV.JPG | דגם דגם "C 111-IV"


## ראו גם
* מנוע ונקל
* מרצדס
* מרצדס-בנץ C112

## לקריאה נוספת
* דגמי "מרצדס-בנץ C111" - תמונות

## קישורים חיצוניים

* 
* 
* 

## הערות שוליים

קטגוריה:דגמי מכוניות שהושקו ב-1969
קטגוריה:מכוניות על
קטגוריה:מכוניות ספורט
קטגוריה:מכוניות קונספט
קטגוריה:מכוניות בעלות מנוע ונקל
קטגוריה:מכוניות עשויות פיברגלס
קטגוריה:מכוניות מנוע מרכזי
C111
קטגוריה:כלי רכב גרמניים
הארמייה ה-20 (ברית המועצות)

**הארמייה ה-20** (ברוסית: **армия я-20**) הייתה ארמייה של הצבא האדום שלחמה במלחמת העולם השנייה.

## היסטוריה
היחידה הוקמה ביוני 1941. תחילה היא הייתה בעתודה, אך כבר ביולי 1941 הועברה למערבה ונכללה בכוחות של החזית המערבית. היא תוגברה במספר יחידות טנקים והשתתפה בקרבות מגננה באזור מוהילב וסמולנסק. במהלך קרב סמולנסק היא כותרה אך הצליחה להמשיך בלחימה כיחידה ותוך אבדות קשות לצאת מהמצור. 

באוקטובר 1941, בתחילת קרב מוסקבה הארמייה ה-20 כותרה. מפקד הארמייה נפל בשבי. ב-20 באוקטובר הארמייה פורקה.

ב-20 בנובמבר 1941 ארמייה ה-20 הוקמה מחדש. במהלך מתקפת נגד של קרב מוסקבה היחידות של הארמייה ה-20 הצליחו להתקדם מערבה ושחררו מספר עיירות. במהלך שנת 1942 הארמייה ה-20 השתתפה בקרבות בסביבת העיר רז'ב. מיולי 1943 הארמייה הייתה בעתודה. באפריל 1944 הארמייה פורקה. המטה שלה היה בסיס להקמת מפקדה של החזית הבלטית השלישית. 
 
## מפקדים
* פיודור רמזוב (יוני 1941 - אוקטובר 1941) 
* פאבל קורוצ'קין (יולי 1941 - אוגוסט 1941)
* מיכאיל לוקין (אוגוסט 1941 - ספטמבר 1941)
* פיליפ ירשקוב (ספטמבר 1941 - אוקטובר 1941 - נפל לשבי
 
* אנדריי ולאסוב (נובמבר 1941 - מרץ 1942)
* מקס רייטר (מרץ 1942 - ספטמבר 1942)
* ניקולאי קיריוחין (אוקטובר 1942 - דצמבר 1942)
* מיכאיל חוזין (דצמבר 1942) - ינואר 1943)
* ניקולאי ברזרין (ינואר 1943 - מרץ 1943)
* ארקדי ירמקוב (מרץ 1943 - ספטמבר 1943)
* אנטון לופאטין (ספטמבר 1943 - אוקטובר 1943)
* ניקולאי גוסב (נובמבר 1943 - יולי 1944)

## קישורים חיצוניים
* הארמייה ה-20 באתר samsv 

20
20
אסי משה

**אסי משה** (נולד ב-13 בדצמבר 1983) הוא שחקן פוקר ישראלי. משה זכה בארבעה צמידי אליפות העולם בפוקר.

## קריירה
משה עבד כמתכנת בחברת סטארט-אפ. הוא החל את קריירת הפוקר במשחקים חבריים על סכומים זעומים, והחל לטפס בסולם המשחקים בארץ. רגע המפנה בקריירה שלו התרחש לאחר שמשטרת ישראל פשטה על אחד מהמקומות בהם נהג לשחק, והוא מצא את עצמו בלי זירת פוקר קבועה. במקום לחפש מקום אחר, החליט להיכנס אל עולם משחקי הרשת.

בשנת 2013 החליט משה לבחון את היכולות שצבר במשחקי הרשת גם בטורנירים חיים. הוא ניצל נסיעת עבודה לארצות הברית כדי לנסות את מזלו בטורנירים בלאס וגאס, שם השתתף לראשונה בטורניר בסבב אליפות העולם בפוקר, סיים במקום חמישי וזכה ב-141,124 דולר. באוקטובר 2013 לקח חלק בנבחרת שייצגה את איגוד הפוקר הישראלי באליפות הפוקר לנבחרות בסין.

בשנת 2014 לקח משה חופשה של חודש מעבודתו וטס שוב ללאס וגאס במטרה לשחק בטורנירים רבים. ב-30 ביוני 2014 רשם משה הישג יוקרתי, כאשר גבר על 2,396 שחקנים, סיים במקום הראשון בטורניר בסבב אליפות העולם בפוקר, וזכה בסך של 582,321 דולר ובצמיד אליפות העולם בפוקר. בסיום שנת 2014 עזב משה את העבודה הקבועה שלו כמתכנת והפך לשחקן פוקר במשרה מלאה.

בשנת 2015 סיים במקום השלישי מתוך 7,192 שחקנים בטורניר מסבב אליפות העולם וזכה ב-594,394 דולר; בשנת 2017 זכה ב-199,718 דולר לאחר שסיים במקום השלישי בטורניר מסבב אליפות העולם.

באוקטובר 2018 זכה משה בצמיד אליפות העולם השני שלו, כאשר ניצח בטורניר שנערך ברוזבדוב שבצ'כיה, וזכה ב-94,622 דולר.

בצמיד אליפות העולם הרביעי שלו זכה אסי משה ב-22 באוקטובר 2019, והוא אחד משני ישראלים בלבד שזכו לפחות בארבעה צמידים.

## סטטיסטיקות
נכון ליולי 2022, משה זכה בסך של כ-2.7 מיליון דולר מטורנירי פוקר, כשמתוכם כ-2.4 מיליון דולר בסבב אליפות העולם.

### צמידי אליפות העולם בפוקר

בסבב אליפות העולם, זכה ב-4 צמידים, הגיע 7 פעמים לשולחן הסופי וסיים 43 פעמים במיקומים שמקנים זכיות כספיות.

## חיים אישיים
מתגורר בתל אביב, נשוי ואב לילדה.

## קישורים חיצוניים

## הערות שוליים

קטגוריה:שחקני פוקר ישראלים
קטגוריה:זוכי צמיד אליפות העולם בפוקר מישראל
קטגוריה:ישראלים שנולדו ב-1983
שגעון של אבא

**שגעון של אבא** הוא סרט קומדיה ישראלי משנת 1981 בבימויו של אלי שגיא שגם כתב את התסריט, עם גבי עמרני בתפקיד הראשי.

## תקציר העלילה
עזריאל לוי (גבי עמרני) הוא בעל מוסך הנוסע לעבודתו במכונית מרופטת ומתפרקת. בביתו גרים בנו הסטודנט מיכה (רפי טיילור) ואשתו אביבה (ג'ודי פאר). עזריאל רב כל הזמן עם מיכה שלא מסוגל לפרנס את עצמו ומכנה אותו "פופאי". אתי אשתו (שושיק שני) מנסה לפשר ביניהם.

לעזריאל יש בן בארצות הברית בשם יוסי (ששי קשת) אותו שלח ללמוד אקונומיה שהוא מבטא "אקונומיקה". יוסי מגיע לבית הוריו ביחד עם חברתו אנדורה (קרוליין לנגפורד). עזריאל שציפה לקבל את יוסי כדוקטור מכובד לכלכלה, רואה שלפניו בחור היפי מצויד בגיטרה ומדבר כל הזמן על סמים ואהבה חופשית.

אביבה ממררת למיכה את החיים כי אינה יכולה להרות. היא מקבלת תשובת בדיקת הריון חיובית אך שמחתה נפסקת כשמתברר שהתשובה מיועדת לאתי המבוגרת...

אנדורה משתזפת עירומה על המרפסת כשהשכן זולטאן פרקש (אברהם סלקטר) משקיף עליה כל הזמן במשקפת לגערותיה של אשתו פירושקה (טרי גאבור).

בינתיים מגיע יוסי למוסך ומתאהב במזכירה ענת (טלי גולדברג) אך היא אינה מתלהבת ממנו. יוסי מביא לה לניסיון כדור אל אס די ושם אותו בכוס מים אך באותו רגע מגיע עזריאל, יוסי בורח ועזריאל שותה את הסם ונכנס לטראנס. הוא עולה עד לגג המוסך, מתיישב על מוט ומתחיל לצחוק על כל הנוכחים ומכנה אותם "מקקים", מכריח אותם לרקוד ביחד עם אנשי צוות אמבולנס שהגיעו לפנות אותו.

לבסוף הוא בורח מהמוסך עם אנדורה, לוקח את הכספת ומפזר כסף לכל הצדדים ונעלם. המשפחה מחפשת אותו שלושה ימים ולבסוף מוצאים אותו על חוף הים עם בחורות חצי חשופות. הוא נהנה מהחופש בלי הצרות של המיסים והעובדים שלו בראשות קלוצמן (יעקב אלפרין) ומסרב לבוא אתם אבל אז מעמידה אביבה פנים שיש לה צירי לידה. עזריאל נכנס לרכב המשפחה בדרך לבית החולים אלא שהצירים המזויפים הופכים באמצע הדרך לאמיתיים והיא יולדת תאומים.

בסוף הסרט נראית המשפחה המאושרת של עזריאל ואתי עם התאומים, יוסי וענת, מיכה ואביבה עם ילדיהם כשאנדורה מביטה עליהם מהצד.

## שחקנים

## קישורים חיצוניים

* שגעון של אבא, באתר אישים

קטגוריה:סרטים בעברית
קטגוריה:סרטי קומדיה ישראליים
קטגוריה:סרטים ישראליים משנת 1981
יואב עמירם

**יואב עמירם** (נולד בשנת 1972) הוא קצין צה"ל בדרגת תת-אלוף במילואים ששימש מפקד בסיס פלמחים של חיל האוויר הישראלי.

## ביוגרפיה
עמירם נולד וגדל בקיבוץ גבעת ברנר. התגייס לצה"ל ב-1991 וסיים קורס טיס במגמת מסוקים. פיקד על טייסת החרב המתהפכת, טייסת מסוקי בלקהוק ועל טייסת דורסי הלילה, טייסת מסוקי יסעור. שירת במטה החיל כראש ענף בלהק האוויר וכראש ענף בלהק מבצעי אוויר. שימש ראש מחלקת בטיחות ובקרת איכות (מבק"א).

באוקטובר 2018 מונה למפקד בסיס פלמחים. באוגוסט 2021 סיים את תפקידו.

## חיים אישיים והשכלה
עמירם בעל תואר ראשון במדעי החיים ובמדעי המחשב מאוניברסיטת בר-אילן ובעל תואר שני בלימודי דיפלומטיה וביטחון מאוניברסיטת תל אביב. הוא נשוי ואב לשלושה.

## קישורים חיצוניים

* 

## הערות שוליים

קטגוריה:תתי-אלופים בחיל האוויר
קטגוריה:טייסי חיל האוויר הישראלי
קטגוריה:מפקדי בסיס פלמחים
קטגוריה:ראשי מחלקת בטיחות ובקרת איכות בחיל האוויר
קטגוריה:בוגרי אוניברסיטת בר-אילן
קטגוריה:גבעת ברנר: אישים
קטגוריה:ישראלים שנולדו ב-1972
רפי אמית

**רפי אמית** (אמשיקשוילי) (נולד בשנת 1979) הוא שחקן פוקר ישראלי. זכה בשני צמידים באליפות העולם בפוקר.

## קריירה
אמית נולד וגדל בעיר חולון. כבר כשהיה בגיל התיכון נחשף לעולם ההימורים. לאחר שחרורו מצה"ל, הוא עבד בעבודות מזדמנות אך לא הצליח להשתלב.

החל משנת 2002 עבר ללאס וגאס, שם שיחק פוקר בבתי קזינו באמצעות אתרי אינטרנט ובטורנירים מאורגנים.

בשנת 2005 רשם אמית הישג יוקרתי, כאשר סיים במקום הראשון בטורניר בסבב אליפות העולם בפוקר, וזכה בסך של 511,835 דולר ובצמיד אליפות העולם.

בשנת 2006 סיים רביעי בטורניר אומהה בסבב אליפות העולם, וזכה בסך של 143,444 דולר.

בשנת 2007 זכה אמית בצמיד השני בסבב אליפות העולם, ובסך של 227,005 דולר. בכך נכנס לרשימה של ארבעה ישראלים בלבד שזכו בשני צמידים ומעלה.

בשנת 2010 סיים במקום החמישי בטורניר Aussie Millions וזכה בסך של 13,386 דולר.

בשנת 2016 היה שותף למשפט מתוקשר עם רשות המיסים, בסופו נקבע כי אמית נדרש לשלם על חלק מרווחיו מס בישראל כהכנסת עבודה. בשנת 2018 נדחה ערעורו בבית המשפט העליון.

## סטטיסטיקות
פירוט הזכיות באליפות העולם בפוקר:

במהלך הקריירה זכה עמית בסך של 955,545 דולר מטורנירי פוקר, כשמתוכם סך של 942,159 דולר מסבב אליפות העולם.

בסבב אליפות העולם, זכה ב-2 צמידים, הגיע 4 פעמים לשולחן הסופי וסיים 8 פעמים במיקומים שמקנים זכיות כספיות.

## קישורים חיצוניים

## הערות שוליים

קטגוריה:שחקני פוקר ישראלים
קטגוריה:זוכי צמיד אליפות העולם בפוקר מישראל
קטגוריה:זוכי צמיד אליפות העולם בפוקר מארצות הברית
קטגוריה:מהגרים מישראל לארצות הברית
קטגוריה:ישראלים שנולדו ב-1979
Anytime You Need a Friend

**Anytime You Need a Friend** (בעברית: **בכל זמן שאתה צריך חבר**) הוא סינגל של הזמרת מריה קארי. השיר נכתב והופק על ידי וולטר אפאנאסייף וקארי עצמה, עבור אלבומה השלישי Music Box.

השיר יצא לאור ב-31 במאי 1994, על ידי חברת התקליטים קולומביה רקורדס, כסינגל החמישי והאחרון מהאלבום.

## רקע וסוגה
השיר מושפע ממוזיקת פופ, R&B וגוספל בניגוד לז'אנר המרכזי של האלבום שהיה בעיקר פופ ידידותי לרדיו השיר הזה חרג מהנוסחה והיה לשיר היחיד מהאלבום שמכיל מוזיקת גוספל. מבחינה לירית קארי פונה לאדם אהוב בשיר ואומרת לו שבכל זמן שיזדקק לה היא תהיה שם בשבילו. המבקרים שיבחו את השיר בעיקר מבחינה לירית ואת התחכום של המילים.

בנוסף לכך, המבקרים שיבחו גם את יכולות הווקאליות של קארי בשיר וגם את ההשפעות של מוזיקת הגוספל שחשו שהם חסרים במרבית הבתים בשיר.

## הצלחה
מלבד הביקורות החיוביות השיר זכה להצלחה בעולם, בארצות הברית ובאוסטרליה הוא הגיע למקום ה-12, בקנדה הגיע למקום ה-7, בניו זילנד הגיע למקום ה-11 ובפינלנד ובהולנד הגיע למקומות ה-1 וה-11 (בהתאמה). גם בצרפת, אירלנד ושווייץ זכה להצלחה כאשר הגיע למקומות ה-12, 16 וה-15 בהתאמה.

על מנת לקדם את השיר הופיעה איתו קארי בתוכניות טלוויזיה ובסיבובי הופעות כדוגמת תוכנית האירוח המאוחרת של דייוויד לטרמן, בתוכנית הטלוויזיה הבריטית "טופ אוף דה פופס" ובתוכנית הגרמנית "?..Wetten, dass".

## הופעה
מריה קארי הופיעה עם השיר גם בסיבוב ההופעות לקידום האלבום ובסיבוב ההופעות "Daydream World Tour". בנוסף לכך, הוא גם נכנס לאלבומי האוסף שלה: Greatest Hits ו-The Ballads. בנוסף לשיר גם יצאו מספר גרסאות רמיקס כאשר הבולטים ביניהם ה-C+C שהופק על ידי C+C Music Factory, רוברט קליולס וקארי עצמה שבפעם הראשונה הפיקה רמיקס.

## וידאו קליפ
הקליפ של השיר בוים על ידי דניאל פדריסי, וצולם בניו יורק בקיץ 1994. הקליפ כולו צולם בשחור לבן ובפעם הראשונה מתחילת הקריירה שלה נראתה קארי בקליפ עם שיער חלק. בקליפ לשיר נראים אנשים במצוקה עוזרים זה לזה ומתיידדים זה עם זה. לשיר יצא קליפ נוסף של הרמיקס של C+C בו רואים את קארי והצוות שלה במאחורי הקלעים של צילומי הקליפ.

## מיקומי שיא

## נתוני מכירות

## קישורים חיצוניים

## הערות שוליים

קטגוריה:שירי מריה קארי
קטגוריה:שירים באנגלית
קטגוריה:שירים שנכתבו על ידי מריה קארי
קטגוריה:שירים על חברות
קטגוריה:בלדות R&B עכשוויות
קטגוריה:וידאו קליפים בשחור-לבן
קטגוריה:בלדות משנות ה-1990
קטגוריה:שירי גוספל
קטגוריה:סינגלים שהגיעו למקום הראשון בפינלנד
קטגוריה:שירי זהב בניו זילנד
קטגוריה:סינגלים בהוצאת קולומביה רקורדס
בית הספר למנהל עסקים לאודר

**בית הספר למנהל עסקים ע"ש [[רון לאודר]]** (באנגלית: **Lauder Business School**) היא אוניברסיטה למנהל עסקים אשר יושבת בווינה, אוסטריה.

האוניברסיטה פועלת כ"אוניברסיטה למדעים יישומיים" במערכת החינוך האוסטרית.

היא נוסדה בשנת 2003 בסיוע כספי של רונלד לאודר (יזם, שגריר ארצות הברית לשעבר באוסטריה, נשיא הקונגרס היהודי העולמי והיו"ר ונשיא קרן רונלד לאודר) במטרה להכשיר אנשי מקצוע ומנהיגים מובילים לתחומי העסקים והכלכלה, שיתמחו בשיווק וניהול ברמה הבינלאומית.

שפת הלימוד במוסד היא אנגלית.

האוניברסיטה מציעה גם השתתפות בתוכנית לימודי יהדות המספקת לסטודנטים מלגת מגורים מלאה - מלגת לאודר.

האוניברסיטה עצמה היא אקדמית בלבד ואין כל השפעה של הדת על תוכנית הלימודים, אולם היא מותאמת לצורכי סטודנטים יהודים, היא לא מקיימת שיעורים בשבתות וחגים היהודיים (וגם לא בחגים הרשמיים באוסטריה) ומציעה קפיטריה כשרה.

## קמפוס
קמפוס הלימודים ממוקם במה שהיה ארמון החורף של הקיסרית מריה תרזה בתקופת הנסיכות, והועמד לרשות לאוניברסיטה על ידי ממשלת אוסטריה. הקמפוס נמצא ברובע ה-19 היוקרתי של וינה.

מייסדי האוניברסיטה בחרו להקים אותה בווינה, מאחר שהעיר נחשבת מרכז עסקים עולמי וצומת המשלבת עסקים ויוזמות מאירופה וארצות הברית. כמו כן בווינה קיימת קהילה יהודית גדולה ותומכת, אשר נותנת תחושה של בית לישראלים וליהודי התפוצות המגיעים אליה. בשבתות וחגי ישראל מתאפשרת בקמפוס למעוניינים חוויה ייחודית עם דגש על ערכים יהודיים. מיקומה המרכזי של העיר מאפשר לסטודנטים מכל העולם, ובעיקר מישראל ואירופה, ללמוד ביחד.

בנוסף, האוניברסיטה מאפשרת גישה נוחה למורשת העתיקה והעשירה שמציעה ווינה ופרבריה. בסביבתה נמצאים גם פארקים, מוסדות תרבות ואמנות, ועזרים ספורטיביים כגון בריכות שחייה, מגרשי כדורגל, מגרשי טניס ועוד.

## תוכניות לימודים
תואר ראשון:

* מנהל עסקים בינלאומי (באנגלית: International business administration).

תואר שני:

* ניהול ומנהיגות בינלאומי (באנגלית: master in international management and leadership).
* בנקאות, פיננסים (באנגלית: master in strategic finance and business analytics).

האוניברסיטה מציעה קורסים בשפות נוספות מלבד אנגלית, ביניהם: גרמנית, עברית, סינית, רוסית וספרדית. הסטודנטים צריכים לבחור לפחות שפה אחת על מנת לפתח יכולות בין-תרבותיות.

## קישורים חיצוניים
* 

## הערות שוליים

קטגוריה:אוסטריה: אוניברסיטאות ומכללות
קטגוריה:וינה: מבנים
Always Be My Baby

**Always Be My Baby** (בעברית: **תמיד תהיה המותק שלי**) הוא סינגל של הזמרת מריה קארי אשר יצא ב-9 במרץ 1996 מתוך האלבום החמישי שלה, Daydream, כסינגל השלישי בארצות הברית, וכסינגל הרביעי בשאר העולם.

השיר הגיע למקום הראשון במצעד הבילבורד הוט 100.

## רקע וכתיבה
השיר נכתב על ידי קארי עצמה, ג'רמיין דופרי ומנואל סיל. השיר הוא שיר מי-טמפו אשר מבחינה לירית קארי שרה לבן זוגה לשעבר שהיא תמיד תאהב אותו והוא תמיד יהיה חלק ממנה אף על פי שהם כבר לא ביחד. השיר זכה לביקורות חיוביות.

## הצלחה
השיר זכה להצלחה גדולה בעולם כאשר הגיע למקום הראשון בארצות הברית (שם נשאר שבועיים) ובקנדה, למקום ה-19 במצעד האירופאי הכללי, למקום ה-17 באוסטרליה ולמקום ה-5 בניו זילנד. בארצות הברית זה היה השיר ה-11 של קארי שהגיעה למקום הראשון ובכך היא השוותה את עצמה עם ויטני יוסטון ומדונה ובכך השלושה הפכו לנשים עם הכי הרבה שירים שהגיעו למקום הראשון במצעד.

בקנדה זה היה השיר השמיני של הזמרת שהגיע למקום הראשון.

## וידאו קליפ
הקליפ לשיר צולם באתר מחנאות בצפון ניו יורק של הקרן The Fresh Air Fund אשר מעניקה חופשות קיץ לילדים מעוטי יכולת. הקליפ צולם במחנה שקרוי על שמה של קארי עצמה כאות הוקרה על תרומה הנדיבה לילדי הקרן. בקליפ נראים שני ילדים (בן ובת) מתגנבים בלילה ומבלים יחד.

מריה הופיעה עם השיר בסיבוב ההופעות לקידום האלבום בהמשך גם בסיבובי הופעות רבים אחרים שלה. בנוסף היא גם כללה אותו באלבומי האוסף שלה: , Greatest Hits ,The Ballads ו-.

## מיקומי שיא

## נתוני מכירות

## קישורים חיצוניים

## הערות שוליים

קטגוריה:שירי מריה קארי
קטגוריה:שירים באנגלית
קטגוריה:שירים שנכתבו על ידי ג'רמיין דופרי
קטגוריה:שירים שנכתבו על ידי מריה קארי
קטגוריה:שירים שהופקו על ידי ג'רמיין דופרי
קטגוריה:וידאו קליפים שבוימו על ידי מריה קארי
קטגוריה:בלדות משנות ה-1990
קטגוריה:בלדות R&B עכשוויות
קטגוריה:סינגלים שהגיעו למקום הראשון במצעד הבילבורד הוט 100
קטגוריה:סינגלים שהגיעו למקום הראשון במצעד הסינגלים של RPM
קטגוריה:שירי זהב בניו זילנד
קטגוריה:סינגלים בהוצאת קולומביה רקורדס
אמיר להבות

**אמיר להבות** (נולד ב-7 במאי 1975) הוא שחקן פוקר מקצועני ישראלי-אמריקאי. בעל צמיד באליפות העולם בפוקר. בשנת 2013 סיים להבות במקום השלישי באירוע המרכזי וזכה בפרס של 3.7 מיליון דולר. אמיר להבות הוא שחקן הפוקר הישראלי עם מרב זכיות, נכון ליולי 2022 הוא זכה בכ-6 מיליון דולר.

## קריירה
להבות נולד בעיר מכבים-רעות. בגיל 16 היגר עם משפחתו לארצות הברית. בעל תואר בהנדסת אלקטרוניקה מאוניברסיטת טקסס שבאוסטין. עד שנת 2004 עבד כמהנדס בעיבוד שבבים.

לאחר מכן החליט לקחת פסק זמן מעולם הטכנולוגיה, טייל בעולם והתחיל לשחק פוקר. בהמשך עזב את עבודתו כדי להשקיע בהקמת אתר מקצועי לפוקר בשם PokerWit, העבודה על האתר גרמה לו לשחק יותר, בעיקר בטורנירים אינטרנטיים והוא התחיל להרוויח מכך כסף. בהדרגה עשה אמיר הסבה מקצועית - ומהאינטרנט הוא עבר לזירה האמיתית, למשחקים החיים ופילס את דרכו לליגת הפוקר המקצוענית.

בשנת 2007 זכה להבות בסכומים כספיים של אלפי דולרים במספר טורנירים קטנים.

בשנת 2009 סיים במקום 229 מתוך 6,494 שחקנים באירוע המרכזי של אליפות העולם בפוקר, וזכה בסך של 32,963 דולר.

בשנת 2011 לאחר שאתרי הפוקר הוצאו מחוץ לחוק בארצות הברית, להבות החל להתמקד בטורנירי פוקר מקצועיים. שיחק שלושה חודשים באירופה, ולעיתים נסע מחוץ לארצות הברית כדי להמשיך לשחק און-ליין.

ב-3 במרץ 2011 סיים מקום רביעי באירוע המרכזי של סבב WPT וזכה בסך של 421,680 דולר.

ב-5 ביוני 2011 רשם להבות הישג יוקרתי, כאשר סיים במקום הראשון בטורניר בסבב אליפות העולם בפוקר, וזכה בסך של 574,456 דולר ובצמיד אליפות העולם.

לאחר שבשנת 2012 כמעט שלא שיחק בעקבות לידת בנו הבכור, בשנת 2013 חזר להבות להתחרות וב-3 במרץ זכה במקום הראשון בטורניר בסבב ה-WPT ב־140,050 דולר.

ב-5 ביולי 2013 רשם להבות את הישגו המרשים ביותר - המקום השלישי באירוע המרכזי של אליפות העולם וזכה בפרס של 3.7 מיליון דולר.

## סטטיסטיקות
נכון ליולי 2022, להבות זכה בסך של כ-6 מיליון דולר מטורנירי פוקר, כשמתוכם כ-5 מיליון דולר בסבב אליפות העולם.

### צמידי אליפות העולם בפוקר

בסבב אליפות העולם, זכה להבות בצמיד אחד, הגיע 4 פעמים לשולחן הסופי וסיים 20 פעמים במיקומים שמקנים זכיות כספיות.

בסבב ה-WPT הגיע לשולחן הגמר פעם אחת, וסיים 7 פעמים במיקומים שמקנים זכיות כספיות.

## חיים אישיים
להבות נשוי לאמריקאית ואב לילד. מקפיד לדבר עברית ולקרוא לבנו ספרים בעברית.

יש לו בית בווסטון, פלורידה ובסן פרנסיסקו, קליפורניה והוא מחלק את הזמן בין שניהם.

## קישורים חיצוניים

## הערות שוליים

קטגוריה:שחקני פוקר ישראלים
קטגוריה:שחקני פוקר אמריקאים
קטגוריה:מהגרים מישראל לארצות הברית
קטגוריה:בוגרי אוניברסיטת טקסס באוסטין
קטגוריה:זוכי צמיד אליפות העולם בפוקר מישראל
קטגוריה:זוכי צמיד אליפות העולם בפוקר מארצות הברית
קטגוריה:ישראלים שנולדו ב-1975
קטגוריה:אמריקאים שנולדו ב-1975
גדעון סמילנסקי

**גדעון (גידי) סמילנסקי** (נולד ב-2 במאי 1977) הוא צייר ישראלי.

## תיאור
גדעון סמילנסקי נולד ברחובות בשנת 1977. בנעוריו עסק במוזיקה קלאסית. במחצית הראשונה של שנות ה-2000 למד אמנות, ואחר כך קולנוע, במדרשה לאמנות. לאחר לימודיו יצר, ביחד עם גיורא קריב, סדרה של סרטים קצרים אודות אמנים ישראלים בשם "Artist in Action". בשנת 2005 היה סמילנסקי ממקימי הגלריה השיתופית "אלפרד" בתל אביב-יפו. יצירותיו המוקדמות של סמילנסקי עשו שימוש בחומרים כגון נייר ולכה, בעזרתם יצר דימויים פואטיים של דמויות או פרחים. החל משנת 2010 הוא יוצר ציור פיגורטיבי על בד, שנעשה מתוך התבוננות במודל.

## תערוכות יחיד
*2007 "פרחים", גלריה אלפרד, תל אביב-יפו
*2009 "יומן ואיש ישן", גלריה אלפרד, תל אביב-יפו
*2012 "בטרם טרף", מוזיאון חיפה לאמנות, חיפה
*2012 "בשקט בשקט", גלריה אלפרד, תל אביב-יפו
*2014 "חדר התענוגות האחרים", מוזיאון טוקיו לאמנות (TAM), גלריית פלאזה, טוקיו, יפן
*2014 "פורטרטים" Art for Thought, טוקיו, יפן

## השכלה
*2004-1999 המחלקה לאומנות, בית הספר לאמנות - המדרשה, המכללה האקדמית בית ברל
*2005-2001 המחלקה לקולנוע, בית הספר לאמנות - המדרשה, המכללה האקדמית בית ברל
*2006 לימודים לתואר שני באמנות, אוניברסיטת חיפה, חיפה

## פרסים
*2005 מלגה, המדרשה - בית הספר לאמנות, מכללת בית ברל, כפר סבא
*2005-2004, מלגת קרן תרבות אמריקה-ישראל ע"ש שרת
*2006 פרס הסרט הטוב, פסטיבל צ'ינה פורטה, סינמטק תל אביב, תל אביב
*2008 פרס הצילום ע"ש רפי בוקאי, פסטיבל צ'ינה פורטה, סינמטק תל אביב, תל אביב
*2012 מלגה, קרן יהושוע רבינוביץ' לתרבות, תל אביב

## קישורים חיצוניים
*  

* [גדעון סמילנסקי](https://museum.imj.org.il/artcenter/newsite/he/?artist=סמילנסקי,%20גדעון%20(גידי)&list=ס) באתר מרכז המידע לאמנות ישראלית

קטגוריה:ציירים ישראלים
קטגוריה:בוגרי המדרשה לאמנות
קטגוריה:סגל המדרשה לאמנות
קטגוריה:ישראלים שנולדו ב-1977
מגי ריילי

**מגי ריילי** (באנגלית: **Maggie Reilly**; נולדה ב-15 בספטמבר 1956) היא זמרת ופזמונאית סקוטית ממוצא אירי. ריילי פרצה לתודעה בעיקר בשל שיתופי הפעולה שלה עם מייק אולדפילד, שזכו להצלחה רבה. השיר "Moonlight Shadow" היה לשיתוף הפעולה המצליח ביותר שלהם.

בנוסף לכך, הוציאה ריילי שלל להיטי סולו כדוגמת "Everytime We Touch", שזכה להצלחה רבה והוקלט מחדש על ידי קסקדה, והשיר "Wait".

## קריירה
את הקריירה המוזיקלית שלה החלה מגי ריילי בשנות ה-70, כאשר הוציאה אלבום משותף עם להקת קאדו בל. לאחר מכן, בין 1980 ל-1984, זכתה להצלחה רבה עם שיתופי הפעולה שלה שיצאו ביחד עם מייק אולדפילד. בין שיריהם הידועים היו "Family Man" ,"Moonlight Shadow" ,"Foreign Affair" ו-"To France".

בסמוך לכך, הוציאה את סינגל הסולו הראשון שלה, "As Tears Go By". בהמשך, הוציאה את אלבום הבכורה שלה, ''Echoes''. מאלבום הבכורה יצאו ארבעה סינגלים. הראשון "What About Tomorrows Children", זכה להצלחה נאה, השני "Everytime We Touch", הפך ללהיט, השלישי "Wait", הצליח לשחזר את הצלחתו של הקודם והרביעי "Tears in the Rain", זכה להצלחה מתונה.

בשנת 1993, הוציאה את אלבומה השני, *[[Midnight Sun]]*. שלוש שנים לאחר מכן, הוציאה את אלבומה השלישי, *[[Elena]]* ואלבום הרמיקס הראשון שלה, *[[M.R. All the Mixes]]*. לקראת סוף שנות ה-90 של המאה ה-20, הוציאה את אלבום האוסף הראשון שלה, *[[The Best of Maggie Reilly, There and Back Again]]*.

מאוחר יותר בשנת 2000, יצא אלבומה הרביעי, *[[Starcrossed]]*. לאחר מכן, הוציאה את אלבומה החמישי, *[[Save It for a Rainy Day]]*, והשישי, *[[Rowan]]*. בשנת 2009, יצא אלבומה השביעי, *[[Looking Back, Moving Forward]]*. בשנת 2013, הוציאה את אלבומה השמיני, *Heaven Sent*. בשנת 2015, הקליטה ריילי מחדש את השיר "Everytime We Touch". בשנת 2019, הוציאה את אלבומה התשיעי, *[[Starfields]]*. בינואר 2022 הוציאה את אלבום חג המולד הראשון שלה, *[[Happy Christmas (אלבום של מגי ריילי)|Happy Christmas]]*.

בשנת 2024 הוחלט להוציא אלבום משותף בין ריילי והמוזיקאי סטיוארט מקילופ, *[[Elfinguard]]*.

## דיסקוגרפיה

## כחלק מלהקות
הרכבי שלישייה:
* Stuart MacKillop - מקלדת אלקטרונית
* Mark Hornby - גיטרה וקולות רקע

הרכבים אחרים:
* Simon Little - גיטרה בס וקולות רקע
* Tony Soave - תופים
* Stuart MacKillop - מקלדת אלקטרונית
* Mark Hornby - גיטרה וקולות רקע

## קישורים חיצוניים

* 

## הערות שוליים

*
קטגוריה:זמרי פולק בריטים
קטגוריה:פזמונאיות בריטיות
קטגוריה:זמרות-יוצרות סקוטיות
קטגוריה:בריטיות שנולדו ב-1956
קטגוריה:בריטים שנולדו ב-1956
ניר חבקין

**יצחק ניר חבקין** (נולד ב-22 באוגוסט 1959) הוא פוליטיקאי שכיהן כראש המועצה המקומית רמת ישי בשנים 1998–2008.

## ביוגרפיה
בשנת 1967 עבר חבקין להתגורר ברמת ישי. הוא נבחר לתפקיד ראש המועצה בשנת 1998, לאחר שגבר על ראש המועצה זאב שורץ ברוב של 65% מהקולות. בבחירות שנערכו בשנת 2003 נבחר בשנית לאחר שקיבל 51% מקולות הבוחרים. בבחירות 2008 גבר עליו עופר בן אליעזר, בסיבוב השני. לאחר הבחירות המשיך חבקין לשמש חבר מועצה. בבחירות שנערכו בשנת 2013 בחר שלא להתמודד, ולקראת הבחירות לרשויות המקומיות ב-2018 שב והגיש את מועמדותו לראשות המועצה.

חבקין נשוי ואב לשניים. שימש בעבר כמזכיר היישוב אחוזת ברק. ביולי 2025 מונה לתפקיד מזכיר מושב ציפורי.

## קישורים חיצוניים
* עמוד הפייסבוק של ניר חבקין

## הערות שוליים

קטגוריה:ראשי מועצת רמת ישי
קטגוריה:בוגרי בסמ"ת
קטגוריה:בוגרי אוניברסיטת חיפה
קטגוריה:אחוזת ברק: אישים
קטגוריה:ציפורי: אישים
קטגוריה:ישראלים שנולדו ב-1959
תל בר

**תל בר**, המוכר גם כ**תל אל אע'באריה**, או **תל א-נע'נע'יה**, הוא תל עתיק הממוקם על קו הגבול שבין מערב עמק יזרעאל, לבין המורדות המזרחיים של רמות מנשה, מצפון למושב מדרך עוז. לפי זאב וילנאי, מקור השם "בר" הוא בכינויו הערבי של התל, "אע'באריה", כינוי שפירושו ומקורו אינם ידועים.

על התל התגלו שרידי יישוב תחום בסוללת עפר, הכוללים חורבות מבני אבן, בורות מים, ומתקנים חקלאיים. סימני התיישבות נוספים נמצאו מחוץ לאזור המתוחם, על המדרונות המערביים והדרום מערביים של התל, בנוסף למערות חצובות באזור, ששימשו במקור לקבורה, והוסבו למטרות מגורים ומחסות לצאן.

הממצאים הארכאולוגיים באתר כוללים חרסים ממגוון תקופות היסטוריות, החל מתקופת הברונזה ועד לתקופה העות'מאנית, כאשר חלק ניכר מהחרסים שנמצאו משתייכים לתקופה ההלניסטית בארץ ישראל.

## קישורים חיצוניים
* 

## הערות שוליים

קטגוריה:עמק יזרעאל: אתרים ארכאולוגיים
קטגוריה:אתרים ארכאולוגיים בכרמל
בולשוי (סרט)

**בולשוי** (ברוסית: **Большой**) הוא סרט דרמה רוסי בבימויו של ואלרי טודורובסקי, המספר את סיפורה של רקדנית בלט מעיר פרובינציאלית המנסה את מזלה על בימת תיאטרון בולשוי במוסקבה.

בכורת הסרט ברוסיה התקיימה ב-11 במאי 2017. הסרט שודר בטלוויזיה ב-9 במרץ 2018 על בערוץ הטלוויזיה "רוסיה-1"

## עלילה
יוליה אולשנסקאיה היא רקדנית מוכשרת מעיירת כורים פרובינציאלית. יום אחד היא רוקדת ברחוב להנאתה ומבחין בה אמן הבלט הנודע פוטוצקי, שמשוכנע שמצפה לה עתיד מזהיר בעולם הבלט ועל במת הבלט הגדולה במדינה.

אך כדי להפוך לבלרינה אמיתית עליה ללמוד בבית הספר לבלט, המנוהל על ידי גלינה בלצקאיה הקשוחה. עם הזמן היא תגלה שאין זה פשוט להיות בלרינה וכי עליה לעבור הכשרה ארוכה ומפרכת בדרך לתהילה בעולם ריקודי הבלט.

## שחקנים ודמויות

## קישורים חיצוניים
* 
* 
* "בולשוי" באתר "רוסיה-1"
* "בולשוי" באתר אידיבי
* "בולשוי" באתר "גלובוס מקס"
* "בולשוי" באתר עין הדג
* "בולשוי" באתר MAVO Productions
* "בולשוי" באתר תיאטרון ירושלים
* "בולשוי" באתר Time Out

קטגוריה:סרטים על בלט
קטגוריה:סרטי דרמה רוסיים
קטגוריה:סרטי 2017
קטגוריה:סרטי ואלרי טודורובסקי
Everytime We Touch

"**Everytime We Touch**" (בעברית: "**בַּכֹּל פַּעַם שֶׁאֲנַחְנוּ נוֹגְעִים**") הוא סינגל שהוקלט על ידי הזמרת הסקוטית מגי ריילי, מתוך אלבום הבכורה שלה, ''Echoes''. השיר יצא לאור בשנת 1992, כסינגל השני מתוך האלבום, על ידי חברת התקליטים EMI.

השיר הגיע למקום הראשון במצעד שבנורווגיה, החמישי באוסטריה, וה-12 בפולין.

## רקע וכתיבה
השיר נכתב על ידי מגי ריילי, סטיוארט מקילופ ופיטר ריסווי והופק על ידי ארמנד וולקר. השיר הוא שיר בסגנון הפופ רוק, אשר אפיין את מרבית שירי האלבום. הבי-סייד של השיר היה "Gaia", שנכלל באלבום גם כן. רוש פריסיאן מ-AllMusic תיאר אותו כ"שיר אהבה חלומי ובלתי נשכח", בביקורתו על ''Echoes''.

עם השיר הופיעה מגי ריילי ב-17 ביולי 2014, בברלין. ההופעה עלתה לערוץ היוטיוב של ריילי.

## וידאו קליפ
הווידאו קליפ המלא של השיר פורסם לראשונה ביוטיוב ב-13 במאי 2017. חלק מהקליפ צולם במסך כחול, בו ניתן לראות סצנות בהן נראית ריילי שרה את השיר, על גבי רקע כוכבים. רוב הקליפ מתמקד בקוסם עם מסכה וילד אשר מבדרים אחד את השני.

נכון לספטמבר 2019, מונה הצפיות של הקליפ עומד על כ-6.8 מיליון צפיות.

## מיקומי שיא

## גרסאות כיסוי
השיר זכה לעשרות גרסאות כיסוי שונות שנעשו במרוצת השנים, ביניהן:
* קית' אלמגרן, אשר שכתב חלק ממילות השיר והוציא אותו בשם "Varje gång du ler" (באנגלית: "Everytime You Smile"), בספטמבר 1994.
* קסקדה, אשר שכתבה את מילות השיר והוציאה עבורו גרסת דאנס שהפכה לאחד מן השירים המצליחים ביותר בעשור הראשון של המאה ה-21. גרסתם הגיעה אל המקום ה-10 במצעד הבילבורד הוט 100, ה-2 במצעד הסינגלים הבריטי, ואף נכנסה לשלל מצעדי סוף שנה. בנוסף לכך, זכתה הגרסה לתואר הפלטינה בארצות הברית, על סך מכירות של מיליון עותקים.
* הלהקה הקרואטית קארמה, הוציאה את השיר "Sedam Dana" בו השתמשה בלחן השיר הזה.
* קאש קאש, אשר השתמשו במילותיה של קסקדה ובלחן של השיר הזה בשירם "Everytime We Touch", שיצא בשנת 2009.

## קישורים חיצוניים

## הערות שוליים

קטגוריה:שירי מגי ריילי
קטגוריה:שירים באנגלית
קטגוריה:שירים שנכתבו על ידי מגי ריילי
קטגוריה:שירים על בדידות
קטגוריה:שירים על כאב לב
קטגוריה:שירים על רגשות
קטגוריה:סינגלים שהגיעו למקום הראשון בנורווגיה
קטגוריה:סינגלים בהוצאת EMI רקורדס
אודסה (סרט)

**"אודסה"** הוא שמו של סרט דרמה רוסי בבימויו של ואלרי טודורובסקי, בכיכובם של אירינה רוזאנובה ויבגני ציגאנוב. הסרט הוקרן בהקרנת בכורה בפסטיבל קינוטאבר 2019.

בטקס פרסי נשר הזהב הרוסי ה-18, שנערך בינואר 2020, הסרט זכה בפרס נשר הזהב בקטגוריות הפסקול הטוב ביותר, עיצוב התפאורה הטוב ביותר, הצילום הטוב ביותר ושחקנית המשנה הטובה ביותר.
## עלילה
אודסה של שנות השבעים של המאה ה-20. עיתונאי מגיע לביקור אך מוצא עצמו בעיר בסיכון שבה פשטה מגפת הכולרה.
## שחקנים ודמויות
* אירינה רוזאנובה 
* לאוניד יארמולניק 
* יבגני ציגאנוב
* קסניה רפופורט 
* יבגניה בריק 

## הפקה
צילומי הסרט נערכו בטאגאנרוג ובאולפני מוספילם במוסקבה בקיץ 2018. הצילומים לא נערכו באודסה כיוון שהשחקן לאוניד יארמולניק הוכרז פרסונה נון גראטה באוקראינה, בעקבות תמיכתו בסיפוח חצי האי קרים בזמן משבר אוקראינה.

הצילומים נערכו מאוגוסט ועד אוקטובר 2018 באמצעות מצלמת 35 מ"מ על מנת לשוות מראה אותנטי לתקופה וצילום של סרט ישן.

## קישורים חיצוניים

## הערות שוליים

קטגוריה:סרטי 2019
קטגוריה:סרטי ואלרי טודורובסקי
קטגוריה:סרטים ברוסית
שמואל ורשבסקי

**שמואל ורשבסקי** (נולד ב-27 ביולי 1935) הוא פרסומאי, איש שיווק וסופר ישראלי.

## ביוגרפיה
ורשבסקי נולד ב־27 ביולי 1935 למשפחה מסורתית בירושלים ונקרא על שם סבו, שמואל מרדכי ורשבסקי, ששימש עשרות שנים "מוכתר" לעדה היהודית האשכנזית בירושלים בתקופת השלטון העות'מאני.

בגיל 17 זכה במקום הראשון בתחרות עיתונאים צעירים על שם עזריאל קרליבך מטעם מעריב. אחרי סיום שירותו הצבאי עבר לתל אביב כדי ללמוד תקשורת. לאחר תקופה קצרה עבר לעסוק בפרסום במשרד הפרסום "באור בע"מ".

בשנת 1958 נתן לחברת הנפט הישראלית את השם "פז" לאחר התנתקותה מחברת "של" הבריטית, ולימים הגה את שמו של חטיף השוקולד "קליק".

## קריירה
בשנת 1968 התמנה למנהל משרד הפרסום "באור בע"מ", ששמה השתנה ל"באור ורשבסקי בע"מ". בסוף שנות ה-70 פרסם את שליחת משלוח הסבון לאשת נשיא איראן, פרויקט שזכה אז לתמיכה ציבורית ונועד לקרב את היחסים בין ישראל ואיראן. ב-1979 מונה לנציגה של חברת הפרסום הבינלאומית "Grey" בישראל. מינוי זה זכה לפרסום, משום שעד אז לא הייתה שום חברת פרסום בינלאומית בישראל. לצורך זה הקים חברת פרסום משלו, "ורשבסקי-פרייליך-דובב IMC", שתשמש כנציגת החברה. ב-1980 ארגן והוביל את סדרת הפרסום לחיסכון בחשמל (מטעם חברת החשמל) "גברת צ'יבוטרו". הפרסומת הגיעה לשיאי רייטינג של מעל 90%, והיא הפרסומת הכי נצפית אי פעם בישראל.

בשנת 1983 זכה בתואר "המרצה הטוב ביותר בענף הפרסום" מטעם איגוד המפרסמים. בשנת 1990 כיהן כיו"ר העיתון "פרסום". ב־1998 ניהל את קמפיין הבחירות של אהוד אולמרט לראשות עיריית ירושלים.

בשנת 1998 נקנתה חברת הפרסום שלו בידי חברת הפרסום "אדלר-חומסקי", שהפכה לחברת הפרסום "אדלר חומסקי & ורשבסקי". חברה זו הפכה עם הזמן לחברת הפרסום הגדולה בישראל.

## ספריו
***חופש הפיתוי**, הוצאת "ידיעות אחרונות ספרי חמד", 1997
***האלים החדשים**, הוצאת ידיעות אחרונות, 2002
***ללכת עם לוגו**, הוצאת ידיעות ספרים, 2005
***אורז החלומות**, הוצאת ידיעות ספרים, 2011
***לחשב ערכים מחדש**, הוצאת סטימצקי, 2017
***והדרך עודנה**, הוצאת סטימצקי, 2021
***בראשית היה המיתוס**, הוצאת סטימצקי, 2025

## קישורים חיצוניים
* 
* קמפיינים של אדלר חומסקי & ורשבסקי
* 
* 
* 
* 
* 
* 
* הרצל חוקק, ריאיון עם הפרסומאי שמואל ורשבסקי מחבר הספר ללכת עם לוגו, באתר אימגו

## הערות שוליים

קטגוריה:פרסומאים ישראלים
קטגוריה:סופרים ישראלים
קטגוריה:ישראלים שנולדו ב-1935
היינריך הרביעי, דוכס סקסוניה

**היינריך הרביעי, דוכס סקסוניה** (בגרמנית: **Heinrich der Fromme**; 16 במרץ 1473–18 באוגוסט 1541) היה דוכס סקסוניה מבית וטין.

## ביוגרפיה
היינריך נולד בדרזדן ב-16 במרץ 1473, והיה בנם השני של אלברכט השלישי, דוכס סקסוניה, וסידוניה מפודבראדי, בתם של גאורגה פודבראדי, מלך בוהמיה וקוניגונדה משטרנברג. בשנת 1500 מת אביו, ואחיו גאורג, דוכס סקסוניה ירש את דוכסות סקסוניה, בעוד היינריך הפך ללורד של פריסלנד. השלטון הסקסוני בפריזלנד הוטרד מהתקוממות מתמשכת, וכתוצאה מכך, היינריך, שהיה בעל אופי די מתון, ויתר על התואר שלו בשנת 1505 לאחיו גאורג, בתמורה לקצבה ולמחוזות וולקנשטיין ופרייברג, שבה הוא התגורר.

בשנת 1517 החל מרטין לותר את הרפורמציה הפרוטסטנטית בגרמניה, וכמה שנים מאוחר יותר המיר היינריך את דתו ללותרניזם, בעוד אחיו גאורג נשאר קתולי אדוק. רק שניים מבניו של גאורג שרדו עד לבגרותם, יוהאן ופרידריך, אולם שניהם מתו לפניו ללא ילדים. כאשר נפטר פרידריך בשנת 1539, הפך היינריך להיות יורש העצר של הדוכסות פי חוק ההסדר של 1499, אולם כדי למנוע רצף פרוטסטנטי, ניסה גאורג לעקוף את רצונו של אביו, לנשל את היינריך, ולהוריש את הדוכסות לארכידוכס פרדיננד, אחיו של קרל החמישי, קיסר האימפריה הרומית הקדושה. עם זאת, גאורג מת רק חודשיים מאוחר יותר, והיינריך ירש את הדוכסות בגיל 66. הוא הפך את הלותרניזם לדת המדינה של דוכסות סקסוניה, אולם ב-18 באוגוסט 1541 הוא מת בדרזדן, ובנו מוריץ, דוכס סקסוניה עלה לשלטון במקומו.

## משפחתו
ב-6 ביולי 1512 התחתן היינריך בפרייברג עם קתרינה ממקלנבורג, בתם של מגנוס השני, דוכס מקלנבורג-שוורין וגיסטרוב וסופיה מפומרניה-וולגשט, ממנה היו לו שישה ילדים:
* זיבילה מסקסוניה (1515–1592), התחתנה עם פרנץ הראשון, דוכס סקסוניה-לאוונבורג.
* אמיליה מסקסוניה (1516–1591), התחתנה עם גאורג, מרקיז ברנדנבורג-אנסבך.
* זידוניה מסקסוניה (1518–1575), התחתנה עם אריך השני, דוכס בראונשווייג-לינבורג.
* מוריץ, הנסיך הבוחר מסקסוניה (1521–1553).
* זברינוס מסקסוניה (1522–1533).
* אוגוסט הראשון, הנסיך הבוחר מסקסוניה (1526–1586).

## אילן יוחסין

## קישורים חיצוניים

* [היינריך הרביעי, דוכס סקסוניה](http://mdz.bib-bvb.de/digbib/lexika/adb/images/adb011/@ebt-link?target=idmatch(entityref,adb0110603)) 
* 

קטגוריה:בית וטין
קטגוריה:ילידי 1473
קטגוריה:נפטרים ב-1541
פסגת באנה

**פסגת באנה** (באנגלית: **Banna Peak**) היא הר בקצה הדרומי של רכס באנה, בצפון מזרח רכס בריטניה שבאנטארקטיקה.

גובהה של הפסגה 2,420 מטרים מעל פני הים.

## היסטוריה
### מקור השם
שמה של הפסגה (כמו גם של רכס בריטניה) ניתן לה על ידי משלחת החקר הגאולוגי של אוניברסיטת וייקאטו מניו זילנד, שנערכה בין השנים 1978–1979. באנה הוא שם היסטורי של מבצר בבריטניה, בחומת אדריאנוס, ושם הפסגה ניתן לה בשל הקשרה לבריטניה.

## קישורים חיצוניים
* פסגת באנה באתר הסקר הגאולוגי של ארצות הברית
* פסגת באנה באתר הגאזט האנטארקטי של ממשלת אוסטרליה
* תצלום לוויין

## הערות שוליים

באנה, פסגה
באנה
רכס באנה

**רכס באנה** (באנגלית: **Banna Ridge**) הוא רכס הרים הממוקם בצפון מערב רכס בריטניה שבאנטארקטיקה.

גובהו של הרכס הוא למעלה מ-2,000 מטרים מעל פני הים.

הרכס מתנשא החל מפסגת באנה לכיוון צפון מזרח ועד מוצאו של קרחון הת'רטון.

הרכס מהווה את צלעו הדרום מזרחית של עמק אבוס.

## היסטוריה
### מקור השם

שם הרכס ניתן לו על ידי משלחת החקר הגאולוגי של אוניברסיטת וייקאטו מניו זילנד, שחקרה את האזור בין השנים 1978 - 1979.

הרכס נקרא על שם פסגת באנה הסמוכה (בהקשר של שם הרכס - רכס בריטניה): באנה היה מבצר בחומת אדריאנוס בבריטניה.

## לקריאה נוספת
• Campbell S. Nelson, **[http://docs.niwa.co.nz/library/public/GSNZmp150.pdf The working life of Michael John Selby (1936–2018): A highly influential late 20th century New Zealand geomorphologist and university leader]**, Geoscience Society of New Zealand, 2018, P 32

## קישורים חיצוניים
* רכס באנה באתר הסקר הגאולוגי של ארצות הברית
* רכס באנה באתר הגאזט האנטארקטי של ממשלת אוסטרליה
* רכס באנה באתר הרשמי של ממשלת ניו זילנד
* תצלום לוויין

## הערות שוליים

באנה, רכס
באנה
ארון אולנארה

**ארון סמואל אולנארה** (באנגלית: **Aaron Samuel Olanare**; נולד ב-4 ביוני 1994) הוא כדורגלן ניגרי המשחק בעמדת החלוץ במולדה.

## קריירת מועדונים
אולנארה התחיל את הקריירה שלו בקבוצות שוטינג סטארס ודולפינס המקומיות. בשנת  אולנראה חתם בוולרנגה מליגת העל הנורווגית. ב-10 ביולי 2013 אולנראה חתם בסרפסבורג 08.

ב-9 ביולי 2014 אולנראה חתם לשנתיים וחצי בגואנגג'ואו R&F מליגת העל הסינית תמורת 1.4 מיליון אירו. 10 ימים לאחר מכן, הוא ערך את הבכורה שלו בליגה בהפסד 3-2 ל ג'יאנגסו גואוקסין-סיינטי. ב-31 ביולי 2014 אולנראה הבקיע את שער הבכורה שלו בסין בניצחון 1-5 נגד ליאונינג ווהווין.

ב-17 בפברואר 2016 אולנארה הושאל לצסק"א מוסקבה מליגת העל הרוסית עד לסיום העונה. ב-2 במאי 2016 נפצע בברכו בגמר הגביע נגד זניט סנקט פטרבורג. למרות הפציעה, ב-28 בינואר 2017 אולנארה חתם בצסק"א לארבע וחצי עונות.

ב-22 בפברואר 2018 הושאל לאמקאר פרם עד לסיום העונה, וב-31 במרץ כבש צמד בניצחון 1-2 נגד לוקומוטיב מוסקבה.

ב-14 באוגוסט 2018 שוחרר אולנארה מצסק"א, וב-12 באוקטובר של אותה שנה חתם בבית"ר ירושלים מליגת העל. ב-27 באוקטובר פתח החלוץ בהרכב ורשם את הופעת הבכורה שלו במועדון, הוא כבש גם שער בכורה, שהיה השער היחיד בתבוסה 5-1 לבני יהודה. כעבור חודשיים בלבד ובעקבות שרשרת של הפרות משמעת מצידו, שוחרר מהקבוצה ב-13 בדצמבר 2018. ב-1 במרץ 2019 חתם בסיצ'ואן לונגפור מהליגה הסינית השנייה.

ב-19 בפברואר 2020 חתם בצ'אנגצ'ון יאטאי מהליגה הסינית השנייה.

## קישורים חיצוניים

## הערות שוליים

קטגוריה:כדורגלנים ניגרים
קטגוריה:חלוצי כדורגל ניגרים
קטגוריה:פורט הרקורט: כדורגלנים
קטגוריה:כדורגלני וולרנגה
קטגוריה:כדורגלני סרפסבורג 08
קטגוריה:כדורגלני גואנגג'ואו
קטגוריה:כדורגלני צסק"א מוסקבה
קטגוריה:כדורגלני אמקאר פרם
קטגוריה:כדורגלני בית"ר ירושלים
קטגוריה:כדורגלני צ'אנגצ'ון יאטאי
קטגוריה:כדורגלני ארזורומספור
קטגוריה:כדורגלני נפטצ'י באקו
קטגוריה:כדורגלני מולדה
קטגוריה:כדורגלנים זרים בישראל
קטגוריה:כדורגלני נבחרת ניגריה
קטגוריה:ספורטאים ניגרים בנורווגיה
קטגוריה:ספורטאים ניגרים בסין
קטגוריה:ספורטאים ניגרים ברוסיה
קטגוריה:ספורטאים ניגרים בישראל
קטגוריה:ספורטאים ניגרים בטורקיה
קטגוריה:ספורטאים זרים באזרבייג'ן
קטגוריה:ניגרים שנולדו ב-1994
רכס דאסקי

**רכס דאסקי** (באנגלית: **Dusky Ridge**; מילולית: הרכס הכהה) הוא רכס הרים שאינו מכוסה קרח, הממוקם בין קרחון לייסקה וקרחון הינטון, ברכס בריטניה שבאנטארקטיקה.

אורכו של הרכס 17 קילומטרים ורוחבו 4 קילומטרים.

## היסטוריה
### מקור השם
שמו של הרכס (שנקרא אז "**הרי דאסקי**" - "**Dusky Mountains**") ניתן לו על ידי המשלחת לחקר קרחון דרווין, שהייתה חלק מהמשלחת הטראנס-אנטארקטית של חבר העמים הבריטי אשר חקרה את האזור בין השנים 1956–1958. הרכס נקרא בשם זה, בשל ציבעו הכהה, שנגרם בשל העדר שלג וקרח על מדרונותיו החשופים. 

שם הרכס שונה לשמו הנוכחי ("**רכס דסקי**") בעקבות מיפוי שנערך על ידי הסקר הגאולוגי של ארצות הברית (מיפוי באמצעות סקרים על הקרקע וצלומי אוויר שבוצעו על ידי צי ארצות הברית) בין השנים 1960–1962.

## קישורים חיצוניים
* רכס דאסקי באתר הסקר הגאולוגי של ארצות הברית
* רכס דאסקי באתר הגאזט האנטארקטי של ממשלת אוסטרליה
* תצלום לוויין

## הערות שוליים

דאסקי
דאסקי
העשור הראשון של המאה ה-12

**העשור הראשון של [[המאה ה-12]]** הוא העשור שהחל ב-1 בינואר 1100 והסתיים ב-31 בדצמבר 1109.

## אירועים בולטים בעולם

### מלחמה ופוליטיקה
#### מלחמות
[260px|ממוזער|[קרבות רמלה#קרב רמלה השני|קרב רמלה השני]]
* 1101 - דוד הבנאי כובש את מצודת זדזאני בקאחתי גאורגיה מידי קוויריקה הרביעי מלך ממלכת קאחתי-הרתי
* 7 בספטמבר 1101 - מסע הצלב הראשון: קרב רמלה הראשון הסתיים בתבוסת הצבא הממלוכי
* 17 במאי 1102 - מסע הצלב הראשון: קרב רמלה השני הסתיים בתבוסה של הצלבנים, בלדווין הראשון הצליח להימלט מרמלה ליפו, כמחצית אביריו ולוחמיו מתו בקרב או נלקחו בשבי
* 1102 - מוסלמים הרחיבו את שליטתם בחצי האי האיברי עד לסרגוסה.
* 1104 - הצלבנים בהנהגת בלדווין הראשון כבשו את עכו, והפכו אותה לנמלם העיקרי בארץ הקודש
* 1105 - דוד הבנאי, מלך הממלכה הגאורגית המאוחדת, מספח סופית את ממלכת קאחתי-הרתי
* 1107 - תחילת מסע הצלב הנורווגי בו השתתף המלך בעצמו. המסע נמשך 4 שנים וצבא המלך ניצח בכל הקרבות בדרך.
* 1108 - מספר הצלחות צבאיות לאלמורבידים בקרבות סביב טולדו. למרות הכל, העיר עמדה במצור הממושך.

#### סכסוכים לאומיים ואזוריים
#### אירועים פוליטיים משמעותיים
* 1101 - מסע הצלב של 1101
* 1102 - אר'סרתן השני מוכתר כמלך ממלכת קאחתי-הרתי עם פטירת אביו קוויריקה הרביעי
* 1102 - הנוצרים עוזבים את ולנסיה.
* 1102 - המסגד הראשי של טולדו הומר לכנסייה.
* 1102 - מכל הממלכות של המורים רק סרגוסה, מיורקה ואלבסין נישארו עצמיות. כל היתר נמצאים תחת שליטתם של האלמורבידים.
* 1102 - הקמת נסיכות טריפולי על ידי הצלבנים.
* 27 באפריל 1103 - סר חינו של אנסלם מקנטרברי בעיני הנרי הראשון, והוא מגלה אותו מאנגליה
* 1105 - אל-מוואחידון הגיעו לחצי האי האיברי. במספר ערים נוצרים ויהודים נאלצים לבחור בין שינוי דת, גירוש או מוות.
* 1107 - אלכסנד הראשון מוכתר למלך סקוטלנד ונישא לסיבילה דה נורמנדי
* 29 ביולי 1108 - לואי השישי ("השמן") מוכתר למלך צרפת
* 1108 - אלכסיוס הראשון ובוהמון הראשון נושאים ונותנים על חוזה דבול

## כלכלה

## אסונות

## התנקשויות, חיסולים, וניסיונות התנקשות

## מדע וטכנולוגיה

## תרבות פופולרית

### אדריכלות
* 1107 - מבצר שטונף הוקם בגליל

## אישים בולטים

### מנהיגי עולם בולטים
## קישורים חיצוניים

*
קטגוריה:המאה ה-12
הסוחר מוונציה (סרט, 2004)

**הסוחר מוונציה** (באנגלית: **The Merchant of Venice**) הוא סרט דרמה רומנטי, קופרודוקציה איטלקית-בריטית משנת 2004 המבוססת על מחזהו של שייקספיר באותו שם. זהו הסרט הקולנועי הדובר באורך מלא הראשון שמבוסס על המחזה של שייקספיר. הפקות אחרות אשר נעשו, הופקו בעבור הטלוויזיה, כולל הסרטים משנת 1953 (שמבוסס באופן רופף), משנת 1973 ומשנת 1980, שהופק עבור רשת BBC.

בשנת 1969 הופק סרט בשם "הסוחר מוונציה" אך מעולם לא הוקרן, אף שגרסה משוחזרת שלו הוצגה בפסטיבל הסרטים של ונציה ב-2015.

## עלילה

## שחקנים ודמויות

## ביקורת
הסרט זכה לביקורות חיוביות בעיקרן: הוא גרף 72% אחוזי "טריות" באתר עגבניות רקובות, בהתבסס על 124 ביקורות ששיבחו את הסרט ואת עיבוד דמותו של שיילוק ומשחקו של אל פצ'ינו. עיצוב התפאורה זכה לשבחים ומעצב התפאורה ברונו רובאו זכה בפרס מטעם הסינדיקט הלאומי של עיתונאי הקולנוע באיטליה.

ב-2005 הסרט הוקרן בנוכחות הנסיך צ'ארלס והיה מועמד לפרס BAFTA בקטגוריית עיצוב התלבושות.

## הכנסות
הסרט הופק בתקציב הפקה של 30 מיליון דולר והרוויח 21.3 מיליון דולר.

## קישורים חיצוניים

* "הסוחר מוונציה" באתר סרטי סוני
* "הסוחר מוונציה" באתר סרט
* ["הסוחר מוונציה"](https://www.sratim.co.il/tt11713/הסוחר-מוונציה-(2004)/) באתר סרטים
* "הסוחר מוונציה" באתר וואלה!
### ביקורות
* "הסוחר מוונציה" בבלוג ביקורת לא בונה כלום
* 
* 
* 

## הערות שוליים

קטגוריה:סרטי 2004
קטגוריה:סרטים בריטיים
קטגוריה:סרטים באנגלית
קטגוריה:סרטי יהדות
קטגוריה:סרטי דרמה איטלקיים
קטגוריה:סרטים איטלקיים
קטגוריה:אנטישמיות בתרבות
קטגוריה:דמויות בדיוניות יהודיות
קטגוריה:סרטי אל פצ'ינו
העשור השני של המאה ה-12

**העשור השני של [[המאה ה-12]]** הוא העשור שהחל ב-1 בינואר 1110 והסתיים ב-31 בדצמבר 1119.

## אירועים בולטים בעולם

### מלחמה ופוליטיקה
#### מלחמות
[260px|ממוזער|[קרב אגר סאנגוויניס]]
* מאי 1110 - מסע הצלב הראשון: הצלבנים כובשים את ביירות
* 4 בדצמבר 1110 - מסע הצלב הראשון: הצלבנים כובשים את צידון
* 1111 - חיילים פורטוגזים משתלטים על סנטרם.
* 1112 - קרבות עם אלמורבידים בשטח ממלכת ארגון. המוסלמים התקדמו על לפעתי הפירנאים.
* 1114 - פלישת אלמורבידים לקטלוניה. הצבא המוסלמי נחל כמה הצלחות אך בסוף נכנס למארב ונחל תבוסה משמעותית.
* 1115 - ברצלונה עמדה במצור מוסלמי שנמשך 20 ימים.
* 1118 - אלפונסו הראשון, מלך אראגון כבש את סרגוסה לאחר מצור שנמשך מעל חצי שנה.
* 28 ביוני 1119 - הצבא הצלבני של נסיכות אנטיוכיה מושמד בקרב אגר סאנגוויניס

#### סכסוכים לאומיים ואזוריים
#### אירועים פוליטיים משמעותיים
* 13 באפריל 1111 - היינריך החמישי, השליט האחרון מהשושלת הפרנקונית מוכתר על ידי האפיפיור לקיסר האימפריה הרומית הקדושה
* 1113 - מסדר ההוספיטלרים בראשות גרארדוס מקבל את חסות הכנסייה מהאפיפיור פסקליס השני והופך לארגון עצמאי הכפוף לאפיפיור בלבד.
* 7 בינואר 1114 - מתילדה הקיסרית נישאת בוורמס להיינריך החמישי, קיסר האימפריה הרומית הקדושה
* 1115 - פייר אבלר עובר לנוטרדאם
* 1115 - סטפן (מי שיהיה מלך אנגליה לימים) הופך לרוזן מורטיין
* 1115 - בלדווין הראשון בונה את מצודת מונראל
* 24 בינואר 1118 - ג'ובאני קוניולו ממונה לאפיפיור גלסיוס השני
* 14 באפריל 1118 - בלדווין השני מוכתר כמלך ירושלים
* 1118 - תחילת התיישבות נוצרית בשטח ההפקר בקסטיליה. המתיישבים החדשים קיבלו זכויות ותמריצים.
* 2 בפברואר 1119 - קליקסטוס השני ממונה לאפיפיור
* 1119 - הקמת מסדר אבירי היכל שלמה.

## כלכלה

## אסונות

## התנקשויות, חיסולים, וניסיונות התנקשות

## מדע וטכנולוגיה

## תרבות פופולרית

 
## אישים בולטים

### מנהיגי עולם בולטים
## קישורים חיצוניים

*
קטגוריה:המאה ה-12
שנות ה-40 של המאה ה-12

**שנות ה-40 של המאה ה-12** היו העשור החמישי של המאה ה-12, החלו ב-1 בינואר 1140 והסתיימו ב-31 בדצמבר 1149.

## אירועים בולטים בעולם

### מלחמה ופוליטיקה
#### מלחמות
[שמאל|ממוזער|250px|כניעת [ליסבון, תיאור רומנטי מהמאה ה-19]]
* 24 בדצמבר 1144 - הסתיים המצור על אדסה ורוזנות אדסה הצלבנית נפלה בידי עמאד א-דין זנגי
* 1145 - לייריה נכבשת על ידי צבא פורטוגל.
* 1147 - צבאותיו של אלפונסו השישי, מלך לאון וקסטיליה כבשו את קלטרבה.
* 1147 - צבאותיו של אפונסו הראשון, מלך פורטוגל כבשו את הממלכה המוסלמית סנטרם.
* 1147 - קואליציה של קסטיליה, נווארה, ארגון וג'נובה החלו במצור על אלמריה. לאחר כיבוש האזור הוא עבר לשליטה של ג'נובה.
* 1147 - צי של הצלבנים הגיע לפורטו. בעקבות בקשות אפונסו הראשון, מלך פורטוגל הצי הצטרף למצור על ליסבון והעיר נכבשה.
* 25 באוקטובר 1147 - קרב דורליאום, צבא הצלבנים הגרמני בהנהגת קונרד השלישי נפל למארב סלג'וקי והושמד בדרכו לארץ הקודש.
* 1148 - אל-מוואחידון הגיעו לחצי האי האיברי והתחילו בכיבושים הממלכות המקומיות. סביליה עברה לשליטתם.
* 1148 - מצור על דמשק במסגרת מסע הצלב השני. הצלבנים לא הצליחו לכבוש את העיר.

#### סכסוכים לאומיים ואזוריים
#### אירועים פוליטיים משמעותיים
* 1140 - כתיבת Decretum Gratiani - קובץ חוקים שמוכר על ידי הכנסייה הקתולית.
* 7 באפריל 1141 - מתילדה הקיסרית מתחילה את מלוכתה הקצרה בתור האישה השליטה הראשונה של אנגליה
* 1 בנובמבר 1141 - מסתיים שלטונה של מתילדה הקיסרית כאשר בן דודה סטיבן מבלואה לוקח בחזרה את כתר אנגליה
* 20 בינואר 1144 - ז'ופרואה החמישי, רוזן אנז'ו, מכריז על עצמו ברואן כדוכס נורמנדיה
* 18 בפברואר 1145 - במנזר פרפה בלציו נבחר ומוסמך אאוגניוס השלישי כאפיפיור, בבחירות שנויות במחלוקת
* 1145 - תחילת מסע הצלב השני בעקבות נפילת רוזנות אדסה.
* 1 במרץ 1146 - אאוגניוס השלישי מפרסם בולה הקוראת למסע הצלב השני
* 1147 - תחילת מסע הצלב השני.
* 1147 - מוסקבה בירת רוסיה הוקמה.
* 1149 - האשמת יהודי נוריץ' בעלילת דם בידי נזיר הנוצרי
* 1149 - סיום מסע הצלב השני

## כלכלה

## אסונות

## התנקשויות, חיסולים, וניסיונות התנקשות

## מדע וטכנולוגיה

## תרבות פופולרית

### ספרות
* 1140 - נכתב ספר הכוזרי על ידי רבי יהודה הלוי.
* 1148 - אנה קומננה מסיימת לכתוב את האלכסיאדה

### אדריכלות
[220px|ממוזער|ב-11 ביוני 1144 הוקדשה [בזיליקת סן-דני, שנבנתה מחדש בסגנון גותי מוקדם]]
* 11 ביוני 1144 - הוקדשה בזיליקת סן-דני, שנבנתה מחדש בסגנון גותי מוקדם.
* 1145 - החלה בנייתה מחדש של קתדרלת שארטר
* 15 ביולי 1149 - כנסיית הקבר נחנכת מחדש לאחר שיפוץ מקיף

## אישים בולטים

### מנהיגי עולם בולטים
## קישורים חיצוניים

*
קטגוריה:המאה ה-12
שנות ה-30 של המאה ה-12

**שנות ה-30 של המאה ה-12** היו העשור הרביעי של המאה ה-12, החלו ב-1 בינואר 1130 והסתיימו ב-31 בדצמבר 1139.

## אירועים בולטים בעולם

### מלחמה ופוליטיקה
#### מלחמות
* 1133 – צבא נוצרי מטולדו הגיע עד לשערי סביליה ומושל העיר נהרג בקרב. העיר לא נכבשה כתוצאה מהגעת תגבורת.
* 1134 – הצבא בפיקוד אלפונסו הראשון, מלך אראגון התחיל מצור על עיר קטנה. הצבא הופתע על ידי כוח חילוץ ומלך נפצע קשה בקרב. תוך זמן קצר הוא נפטר.
* 25 ביולי 1139 – אפונסו אנריקש מביס בקרב אוריקה את המורים המוסלמים בחזית הדרומית בפורטוגל ומוכתר למלכה הראשון של פורטוגל, בשם אפונסו הראשון

#### סכסוכים לאומיים ואזוריים
* 1136 – תושבי נובגורוד מורדים בנסיך וסוולוד ומדיחים אותו.

#### אירועים פוליטיים משמעותיים
* 23 בפברואר 1130 – האפיפיור אינוקנטיוס השני נכנס לתפקידו (נבחר ב-14 בפברואר)
ממוזער|שמאל|190px|מפת ארץ ישראל והארצות סמוכות בשנת 1135.
* 1139 – ועידה הלאטרנית השנייה.

## כלכלה

## אסונות

* 11 באוקטובר 1138 – **[[רעידת האדמה בחלב (1138)]]**: מתרחשת רעידת האדמה בחלב המוערכת כשלישית בחומרתה בהיסטוריה על פי מספר ההרוגים, כ-230 אלף בני אדם

## התנקשויות, חיסולים, וניסיונות התנקשות

## מדע וטכנולוגיה

* 1132 – התותח הראשון הומצא בסין.

## תרבות פופולרית

## אישים בולטים

### מנהיגי עולם בולטים
## קישורים חיצוניים

*
קטגוריה:המאה ה-12
שנות ה-20 של המאה ה-12

**שנות ה-20 של המאה ה-12** היו העשור השלישי של המאה ה-12, החלו ב-1 בינואר 1120 והסתיימו ב-31 בדצמבר 1129.

## אירועים בולטים בעולם

### מלחמה ופוליטיקה
#### מלחמות
* 1120 – ניצחון משמעותי של צבאותיו של אלפונסו הראשון, מלך אראגון על צבאות האלמורבידים.
* 12 באוגוסט 1121 – קרב דידגורי, קרב של הממלכה הגאורגית המאוחדת כנגד הסלג'וקים. נקרא על ידי הגאורגים גם "הניצחון המהולל"
* 7 ביולי 1124 – מסע הצלב הראשון: צור נופלת בידי הצלבנים
* 1126 – ניצחון משמעותי של אלפונסו הראשון, מלך אראגון בקרב ליד לוסנה. לאחר הגעה לחוף הים בדרום חצי האי הוא חזר לממלכתו בלתי מנוצח.

#### סכסוכים לאומיים ואזוריים
#### אירועים פוליטיים משמעותיים
* 23 בספטמבר 1122 – חתימת הסכם וורמס בין האפיפיור קליקטוס השני לבין היינריך החמישי, קיסר האימפריה הרומית הקדושה. ההסכם סימן סיום הלחימה בין הצדדים
* 1123 – ועידת לטראנו הראשונה. ועידה אקומנית שסיימה את מאבק האינווסטיטורה
* 27 באפריל 1124 – דייוויד הראשון מוכתר למלך סקוטלנד

## כלכלה

## אסונות

## התנקשויות, חיסולים, וניסיונות התנקשות

260px|ממוזער|התנקשות בחיי שארל "הטוב", הרוזן מפלנדריה
* 2 במרץ 1127 – התנקשות בחיי **[[שארל הראשון, הרוזן מפלנדריה|שארל "הטוב"]]**, הרוזן מפלנדריה

## מדע וטכנולוגיה

## תרבות פופולרית

## אישים בולטים

### מנהיגי עולם בולטים
## קישורים חיצוניים

*
קטגוריה:המאה ה-12